Folketing
2002-02-07

Derfor er der jo ikke nogen problemer i år 2002, og det fremgik tydeligt og klart af min tale, at det her skal kulegraves i løbet af året, og at vores accept af det her lovforslag i denne omgang alene er gældende for året 2002. Så vil jeg gerne sige til hr. Jan Petersen, at jeg vil ikke gå dybere ind i alle de her substanser, man bringer frem, for det, man siger her, bliver jo præcist bogført. Det her skal kulegraves intenst, og vi vil på et givet tidspunkt komme med et udspil. Men personligt ser jeg helst, at hele feriepengesystemet kulegraves, hvad enten det indgår i overenskomsterne, eller det ikke indgår i overenskomsterne. Det må jeg erkende åbent og ærligt. Men hvordan vi går til den sag, er selvfølgelig noget, vi skal snakke videre om i gruppen. Jeg vil sige, det gør selvfølgelig indtryk på én, hvis arbejdsgivernes organisation og Lønmodtagernes Organisation siger, at det system - og de er enige om det - er fredet for os.